## Odluka o izmjenama i dopunama Tarife o nagradama i naknadi troškova za rad odvjetnika

### NN 11/1996 (9.2.1996.), Odluka o izmjenama i dopunama Tarife o nagradama i naknadi troškova za rad odvjetnika

# **HRVATSKA ODVJETNIČKA KOMORA**

Na osnovi članka 18. Zakona o odvjetništvu (Narodne novine broj
9/94) i Tbr. 49. Tarife o nagradama i naknadi troškova za rad odvjetnika
Hrvatske odvjetničke komore, Hrvatska odvjetnička komora
je dana 16. prosinca 1995. donijela

## **ODLUKU**

### **O IZMJENAMA I DOPUNAMA TARIFE O NAGRADAMA I NAKNADI TROŠKOVA ZA RAD ODVJETNIKA**

Članak 1.

Tarifni broj 4. toč. 1. mijenja se i glasi:

"Obrana optuženog, zastupanje privatnog tužitelja i oštećenog
kao tužitelja na raspravi pred sudovima ili sucem za prekršaje, za svaki
dan rasprave:

- za kaznena djela za koja je predviđena novčana kazna ili
kazna do 3 godine zatvora 20 bodova

- za kaznena djela za koja je predviđena kazna do 5 godina zatvora
30 bodova

- za kaznena djela za koja je predviđena kazna do 10 godina zatvora
40 bodova

- za kaznena djela za koja je predviđena kazna preko 10 godina zatvora
60 bodova

- za obranu u privrednim prijestupima 20 bodova

- za obranu pred sucem za prekršaje 10 bodova

- za obranu pred sucem za prekršaje ako se uz izricanje novčane
kazne ili kazne zatvora može izreći i kazna oduzimanja predmeta koji
su bili upotrijebljeni ili bili namijenjeni za izvršenje prekršajnog djela,
odnosno ako se može izreći kazna oduzimanja imovinske koristi nastala
izvršenjem prekršajnog djela - odvjetniku pripada nagrada po Tbr. 7. toč.
1., u zavisnosti od vrijednosti oduzetog predmeta odnosno imovinske koristi.

Ako rasprava traje dulje od jednog sata, za svaki slijedeći započeti
sat, odvjetniku pripada nagrada od 10 bodova".

Članak 2.

Tarifni broj 7. toč. 1. mijenja se i glasi:

"Ako je vrijednost predmeta spora:

OD KUNA DO KUNA BODOVA

0 10,00 4

10,00 50,00 6

50,00 100,00 8

100,00 250,00 10

250,00 500,00 15

500,00 1.000,00 20

1.000,00 2.500,00 25

2.500,00 5.000,00 30

5.000,00 7.500,00 35

7.500,00 10.000,00 40

10.000,00 15.000,00 45

15.000,00 20.000,00 50

Ako vrijednost spornog prdmeta prelazi iznos od 20.000,00 kuna, odvjetnik
pored nagrade od 50 bodova ima pravo na dodatnu nagradu od 1 boda na svakih
započetih 1.000,00 kuna, ali ne više do 10.000 bodova.

Članak 3.

Tarifni broj 11. točka 1. mijenja se i glasi:

"Prijedlozi za izdavanje rješenja o izvršenju, prijedlozi za izdavanje
privremenih mjera, prigovori protiv rješenja o izvršenju protivljenja prijedlozima
za izdavanje privremenih mjera, te odgovori na prigovore protiv rješenja
o izvršenju - nagrada iz tbr. 7. toč. 1. i 2."

Članak 4.

Tarifni broj 11. točka 3. mijenja se i glasi:

"Ostali podnesci - nagrada iz tbr. 7. toč. 1. i 2. u vezi
s tbr. 8."

Članak 5.

Tarifni broj 12. mijenja se i glasi:

1. "Za zastupanje na ročištima - nagrada iz tbr. 7. toč.
1. i 2. u vezi s tbr. 9.

2. Za sudjelovanje u provođenju izvršenja - nagrada iz tbr. 7. toč.
1. i 2. u vezi s tbr. 9."

Članak 6.

Tarifni broj 13. mijenja se i glasi:

"Za sastavljanje pravnih lijekova - nagrada iz tbr. 7. toč.
1. i 2. u vezi s tbr. 10."

Članak 7.

Tarifni broj 30. mijenja se i glasi:

1. "Usmena pravna mišljenja i pravno savjetovanje - za svakih započetih
pola sata - 10 bodova.

2. Pismeni pravni savjeti i pismena pravna mišljenja sa činjeničnim
i pravnim obrazloženjem - nagrada iz tbr. 7. toč. 1. i 2.

Za pismene pravne savjete i mišljenja odvjetniku pripada nagrada samo
ako je to stranka od njega zatražila

Za pismeni pravni savjet i mišljenje koje je po zahtjevu stranke dano
na stranom jeziku pripada još i naknada za prevođenje prema nagradama
stalnih sudskih tumača.

Za pravne upute, mišljenja i savjetovanja radi pokretanja postupka,
te za vrijeme trajanja postupka, odvjetniku ne pripada posebna nagrada
iz toč. 1. i 2. ovog tarifnog broja."

Članak 8.

Naziv glave IX. pod nazivom: "Postupak za upis u sudski registar
kod privrednog suda" mijenja se i glasi:

"Postupak za upis u sudski registar kod trgovačkog suda".

Članak 9.

U tbr. 24. toč. 1. riječ "privrednog" mijenja
se u riječ "trgovačkog".

Članak 10.

U tbr. 41. toč. 2. riječ "okružnim" mijenja
se u riječ "županijskim", a riječi "okružnim
privrednim" mijenjaju se u riječ "trgovačkim".

Članak 11.

Tarifni broj 50. mijenja se i glasi:

"Vrijednost boda iznosi 8,00 kuna".

Članak 12.

U svim tarifnim brojevima riječi "Odvjetnička komora
Hrvatske" mijenjaju se u riječi: "Hrvatska odvjetnička
komora" u odgovarajućem padežu.

Članak 13.

Ovlašćuje se Izvršni odbor Hrvatske odvjetničke komore
da sačini pročišćeni tekst Tarife o nagradama i naknadi
troškova za rad odvjetnika Hrvatske odvjetničke komore.

Članak 14.

Ova odluka stupa na snagu danom objave u "Narodnim novinama".

Broj: 2239/95

Zagreb, 16. prosinca 1995.

Predsjednik Hrvatske odvjetničke komore

**Marijan Hanžeković,** v. r.

Odluka, NN 11/1996-177